Rolling Stone jurnalining tarixdagi 500 eng buyuk qoʻshiqlar roʻyxati. Rolling Stone jurnalining tarixdagi 500 eng buyuk qoʻshiqlar roʻyxati – AQShning Rolling Stone jurnali tomonidan tuzilgan qoʻshiq reytingidir. U musiqachilar, tanqidchilar va shou-biznes vakillarining baholariga asoslangan. Birinchi roʻyxat 2004-yil dekabr oyida, jurnalning „tarixdagi 500 eng buyuk musiqiy albomlar roʻyxati“ nashr qilinganidan bir yil oʻtib, maxsus 963-sonida chop etilgan. 2010-yilda Rolling Stone roʻyxatning yangilangan versiyasini nashr etdi, bu versiya asl roʻyxat va 2000-yillarning boshlariga qadar chiqarilgan qoʻshiqlarning soʻnggi soʻrovnomasiga asoslangan. Roʻyxatning yana bir yangilangan nashri 2021-yilda chop etildi. Unda ilgari eʼlon qilingan ikkita roʻyxatda boʻlmagan qoʻshiqlar soni yarmidan ortiq edi. Bu yangi soʻrovga asoslangan boʻlib, oldingi roʻyxatlar uchun oʻtkazilgan soʻrovlarga tayanmagan. 2021-yilgi roʻyxat 250 dan ortiq sanʼatkorlar, musiqachilar, prodyuserlar, tanqidchilar, jurnalistlar va shou-biznes vakillarining takliflariga asoslangan. Har biri oʻzining 50 ta eng yaxshi qoʻshigʻidan iborat reytingini yuborgan va Rolling Stone natijalarni jamlagan. 2024-yilda esa roʻyxatning yangilangan versiyasi chop etildi va unga 2020-yillarning qoʻshiqlari ham qoʻshildi. Statistika. Qoʻshiqlari roʻyxatda eng koʻp qayd etilganlar (2024-yil holatiga). 11 qoʻshiq 7 qoʻshiq 6 qoʻshiq 5 qoʻshiq 4 qoʻshiq 3 qoʻshiq 2 qoʻshiq